b"\n_START_ARTICLE_\nTaylor Lautner\n_START_SECTION_\nZgodnje \xc5\xbeivljenje\n_START_PARAGRAPH_\nTaylor Daniel Lautner se je rodil v Grand Rapidsu, Michigan, Zdru\xc5\xbeene dr\xc5\xbeave Amerike, kot prvi sin mame Deborah in o\xc4\x8deta Daniela Lautnerja. Njegova mama dela v podetju za razvijanje programske opreme, njegov o\xc4\x8de pa je pilot letalske dru\xc5\xbebe Midwest Airlines. Ima mlaj\xc5\xa1o sestro, imenovano Makena. Vzgojen je bil v rimskokatoli\xc5\xa1ki veri in ima nem\xc5\xa1ke, francoske in nizozemske korenine ter je \xc2\xbbpotomec\xc2\xab\xc2\xa0ameri\xc5\xa1kih staroselcev (posebej iz plemen Ottawa in Potawatomi) z mamine strani. Taylor Lautner je odrasel v Hudsonvilleu, Michigan, predmestju Grand Rapidsa._NEWLINE_Kot otrok je Taylor Lautner pri \xc5\xa1estih letih prvi\xc4\x8d obiskal organizacijo Fabiano's Karate, pri kateri se je pri\xc4\x8del u\xc4\x8diti karateja. Leto dni kasneje se je udele\xc5\xbeil turnirja iz karateja v Louisvilleu, Kentucky, kjer je spoznal Mikea Chata, ustanovitelja organizacije Michael Chaturantabut za obse\xc5\xbene borilne ve\xc5\xa1\xc4\x8dine. Mike Chat ga je povabil, da se pridru\xc5\xbei taboru v univerzi Kalifornije v Los Angelesu. Mike Chat ga je nato \xc5\xa1e ve\xc4\x8d let u\xc4\x8dil bojevanja, nazadnje pa si je Taylor Lautner pri osmih letih prislu\xc5\xbeil \xc4\x8drni pas, ko je na nekem tekmovanju premagal mnogo otro\xc5\xa1kih prvakov karateja iz vsega sveta. Pri enajstih letih ga je organizacija American Sports Karate Association ozna\xc4\x8dila za najbolj\xc5\xa1ega v njegovi kategoriji. Pojavil se je na karate prireditvi ISKA, ki je bila predvajana na kanalu ESPN leta 2006._NEWLINE_Mike Chat, ki je neko\xc4\x8d upodobil lik Blue Rangerja v filmu Power Rangers Lightspeed Rescue, je Taylorju Lautnerju predlagal, da bi se za\xc4\x8del ukvarjati z igranjem. Nekaj let je dru\xc5\xbeina Lautner z letalom letala od Michigana do Los Angelesa, da bi se Taylor Lautner udele\xc5\xbeil avdicij takoj, ko je njegova agencija poklicala, nato pa se za nekaj dni vrnil nazaj v Grand Rapids v \xc5\xa1olo. Taylor Launter se je poleg karateja in igranja ukvarjal \xc5\xa1e z nogometom in bejzbolom, saj je bil \xc4\x8dlan obeh mo\xc5\xa1tev v svoji \xc5\xa1oli, treniral pa je tudi jazz in hip-hop ples. Potem, ko so leti postali naporni, so se Lautnerjevi preselili v Kalifornijo za en mesec in se nazadnje ustalili v Santa Clariti, Kalifornija leta 2002.\n_START_SECTION_\n2001\xe2\x80\x932007: Zgodnja kariera\n_START_PARAGRAPH_\nV prvem mesecu po tem, ko se je preselil v Los Angeles, se je Taylor Lautner pojavil v manj\xc5\xa1ih televizijskih in filmskih vlogah ter raznih reklamah. Leta 2001 je zaigral v svojem prvem televizijskem filmu, imenovanem Shadow Fury. Nato je dobil glasovno vlogo v reklami za podjetje Rugrats Go Wild. Kasneje se je pojavil v manj\xc5\xa1ih delih televizijskih serij, kot so The Bernie Mac Show, Moja \xc5\xbeena in otroci in \xc5\xbdivljenje na pla\xc5\xbei. Dobil je glasovno vlogo v televizijskih serijah Danny Fantom, Racman Dodgers in Kaj je novega, Scooby-Doo?. Leta 2005 je Taylor Lautner zaslovel z vlogo Morskega de\xc4\x8dka v filmu Morski de\xc4\x8dek in deklica iz lave 3D. Taylor Lautner je tri mesece pre\xc5\xbeivel v Austinu, Teksas, kjer je snemal film, ki je prejel predvsem negativne ocene s strani filmskih kritikov in do\xc5\xbeivel majhen svetovni uspeh. Kakorkoli \xc5\xbee, Taylor Lautner je bil leta 2006 vseeno nominiran za nagrado Young Artist Awards v kategoriji za \xc2\xbbnajbolj\xc5\xa1i nastop glavnega igralca v filmu\xc2\xab. V filmu je Taylor Lautner sam posnel vse prizore s pretepi, saj je re\xc5\xbeiserju filma, Adamu Rodr\xc3\xadguezu, povedal, da je treniral obse\xc5\xbene borilne ve\xc5\xa1\xc4\x8dine. Mesec dni kasneje je dobil vlogo Eliota Murtaugha v filmu Velika dru\xc5\xbeina, veliko smeha, ki so mu filmski kritiki namenili zelo negativen sprejem, spletna stran Rotten Tomatoes pa ga je celo uvrstila na lestvico \xc2\xbbnajslab\xc5\xa1ih filmov 2000. let\xc2\xab. Taylor Lautner je dejal, da je potem, ko se je vrnil iz snemanja le-tega filma iz Kanade, ugotovil, da je zelo zaslovel s filmom Morski de\xc4\x8dek in deklica iz lave 3D. Leta 2006 se je pojavil v serijah Love Inc. in He's a Bully, Charlie Brown. Dve leti kasneje je za\xc4\x8del igrati glavno vlogo v NBC-jevi seriji My Own Worst Enemy, kjer je upodobil sina Christiana Slaterja, Jack Spivey. Revija Rolling Stone je napisala, da je v svojih zgodnjih vlogah odigral \xc2\xbbali popularnega otroka, ali mev\xc5\xbeo, ali pa nasilne\xc5\xbea\xc2\xab.\n_START_SECTION_\n2008\xe2\x80\x932009: Preboj in serija Somrak\n_START_PARAGRAPH_\nLeta 2007 so filmski ustvarjalci za\xc4\x8deli iskati igralce, ki bi lahko upodobili Jacoba Blacka, prijatelja glavnega lika, Belle Swan, s staroselskimi koreninami, v filmu Somrak, prvem filmu iz istoimenske serije. Januarja 2008 so pri\xc4\x8deli z avdicijami v Portlandu, Oregon. Taylor Lautner za serijo Somrak \xc5\xa1e ni sli\xc5\xa1al, vendar ga je agent takoj napotil na avdicijo. Na avdiciji je prebral nekaj teksta s Kristen Stewart, ki je bila \xc5\xbee izbrana za igranje Belle Swan, in zaigrala sta nekaj prizorov iz filmov Mlada luna in Mrk. Film je do\xc5\xbeivel velik komercialni uspeh in zaslu\xc5\xbeil ve\xc4\x8d kot 69 milijonov $ \xc5\xbee v prvem tednu od izzida, nazadnje pa je po vsem svetu iztr\xc5\xbeil ve\xc4\x8d kot 392 milijonov $. S strani filmskih kritikov je prejel me\xc5\xa1ane ocene, spletna stran Rotten Tomatoes pa mu je dodelila prete\xc5\xbeno povpre\xc4\x8dno oceno, 5,5/10. Pri opisovanju kriti\xc4\x8dne konsenza, je spletna stran napisala: \xc2\xbbVeliko svojega \xc4\x8dara pri prehodu od pretepa do ugriza na velikem ekranu, film Somrak pa bo zadovoljil svoje vnete obo\xc5\xbeevalce, drugih pa ne bo ganil.\xc2\xab Na spletni strani Metacritic, ki velja za realisti\xc4\x8dno, je filmu dodelila 56 od 100 zvezdic s 37 ocenami. Na podelitvi nagrad MTV Movie Awards leta 2009 je bil Taylor Lautner nominiran za nagrado v kategoriji za \xc2\xbbmo\xc5\xa1ki prebojni nastop\xc2\xab, vendar je nagrado nazadnje prejel njegov soigralec iz filmske serije Somrak, Robert Pattinson._NEWLINE_Na za\xc4\x8detku je re\xc5\xbeiser Chris Weitz \xc5\xbeelel zamenjati igralca, ki bi upodobil Jacoba Blacka v nadaljevanju filma Somrak, Mlada luna, in sicer zaradi fizi\xc4\x8dnih sprememb, ki jih Jacob Black do\xc5\xbeivi med dvema romanoma. Chris Weitz je nameraval najeti igralca, ki bi natan\xc4\x8dno upodobil \xc2\xbbnovega, ve\xc4\x8djega Jacoba Blacka.\xc2\xab Vloga Jacoba Blacka v romanu se tudi bistveno pove\xc4\x8da, saj se zaljubi v Bello in postane volkodlak, zaradi \xc4\x8desar postane tudi eden izmed glavnih likov, med tem ko je bil v prej\xc5\xa1njem romanu le stranski lik. Predstavniki Chrisa Weitza so dejali, da nameravajo popolnoma prenoviti igralsko zasedbo \xc2\xbbodmevne bande\xc2\xab\xc2\xa0volkodlakov in MTV News so poro\xc4\x8dali, da Chris Weitz za vlogo i\xc5\xa1\xc4\x8de Michaela Copona; produkcijska hi\xc5\xa1a Summit Entertainment je dejala, da niso sklenili \xc5\xa1e ni\xc4\x8desar. Da bi obdr\xc5\xbeal vlogo je Taylor Lautner najel osebnega trenerja in pridobil skoraj petnajst kilogramov mi\xc5\xa1ic. Januarja 2009 sta Chris Weitz in produkcijska hi\xc5\xa1a Summit Entertainment oznanila, da bo Taylor Lautner Jacoba Blacka upodobil tudi v nadaljevanjih serije. V intervjuju je njegova soigralka iz serije, Kristen Stewart, o njegovi tranziciji povedala: \xc2\xbbTudi psihi\xc4\x8dno je popolnoma druga oseba.\xc2\xab Kristen Stewart je kasneje dejala: \xc2\xbbKer je postaven, dobi veliko pozornosti, ampak mislim, da bodo ljudje takoj, ko film izzide, spoznali, da dela ni dobil zaradi slednje.\xc2\xab Soigralec Robert Pattinson je potem, ko je videl Taylorja Lautnerja, dejal: \xc2\xbbVidel sem ga in pomislil: 'Jezus, odpustili me bodo!'\xc2\xab V intervjuju z revijo The Wrap je Chris Weitz dejal, da je Taylor Lautner veliko pripomogel k uspe\xc5\xa1nosti filma: \xc2\xbb\xc4\x8ce si ogledate film, takoj vidite, da bi moral biti najslab\xc5\xa1i v celotni fran\xc5\xa1izi, saj Robert Pattinson v njem ne igra pomembne vloge.\xc2\xab Weitz je dejal, da je Taylor Lautner \xc2\xbbdvignil vse skupaj in \xc4\x8de njegov lik ne bi bil \xc4\x8dustven, ne samo privla\xc4\x8den, film ne bi postal tako velika uspe\xc5\xa1nica.\xc2\xab Komercialno je film presegel svoj predhodnik, saj je postavil veliko rekordov zaradi hitre prodaje, vklju\xc4\x8dno z najbolje prodajanim filmom, ki se je premierno predvajal ob polno\xc4\x8di v Zdru\xc5\xbeenih dr\xc5\xbeavah Amerike in Kanadi ter najbolje prodajani film v enem dnevu. V prvem tednu od izzida je film Mlada luna s 142.839.137 $ dobi\xc4\x8dka postal tretji najbolje prodajani film takoj ob izzidu, ki se je premierno predvajal ob koncu tedna v zgodovini. Film Mlada luna je tudi \xc5\xa1esti najbolje prodajani film, ki se je premierno predvajal ob koncu tedna, saj je zaslu\xc5\xbeil okoli 274,9 milijonov $. Sprejem kritikov je bil nekoliko manj pozitiven, saj je film dobil povpre\xc4\x8dno oceno 4,6/10 s strani spletne strani Rotten Tomatoes in 44 s strani spletne strani Metacritic. Taylor Lautner je za svoj nastop v tem filmu prejel nagrado People's Choice Awards v kategoriji za \xc2\xbbnajljub\xc5\xa1i preboj filmskega igralca\xc2\xab\xc2\xa0na 35. podelitvi nagrad People's Choice Awards leta 2009._NEWLINE_\xc4\x8ceprav so zasloveli \xc5\xbee s prvim filmom iz serije Somrak, so Taylor Lautner in njegova soigralca iz serije, Kristen Stewart in Robert Pattinson, \xc5\xa1ele ob izzidu filma Mlada luna prejeli naziv najstni\xc5\xa1kih idolov. Ker so ga najstniki \xc5\xa1e posebej ob\xc4\x8dudovali zaradi njegovih na novo pridobljenih fizi\xc4\x8dnih lastnosti, je bil Taylor Lautner prepoznan za seks simbol. Trio se je skupaj pojavil v mnogih televizijskih oddajah in na naslovnicah razli\xc4\x8dnih revij. Med drugim in tretjim delom serije Somrak je Taylor Lautner kot Willy Harrinton postal \xc4\x8dlan igralske zasedbe filma Valentinovo, kjer je igral poleg ameri\xc5\xa1ke country pevke Taylor Swift, za katero se je takrat govorilo, da je njegova partnerka. Duet je bil leta 2010 nominiran za nagrado MTV Movie Awards v kategoriji za \xc2\xbbnajbolj\xc5\xa1i poljub\xc2\xab. \xc4\x8ceprav je v glavnem prejel negativne ocene s strani filmskih kritikov, je film zaslu\xc5\xbeil 213 milijonov $ in postal druga najbolje prodajana romanti\xc4\x8dna komedija. Taylor Lautner je bil voditelj dela podelitve nagrad MTV Video Music Awards leta 2009 in dela 82. podelitve oskarjev. 12. decembra 2009 je vodil oddajo Saturday Night Live ter tako s sedemnajstimi leti in tristo\xc5\xa1tirimi dnevi postal eden izmed najmlaj\xc5\xa1ih slavnih osebnosti, ki so vodile to oddajo, v vsej zgodovini oddaje.\n_START_SECTION_\n2010 - danes: Nadaljevanje s serijo Somrak in drugi projekti\n_START_PARAGRAPH_\nTaylor Lautner je tretji film iz filmske serije Somrak, Mrk, izdal leta 2010. Kljub temu, da je s strani filmskih kritikov film prejel negativne ocene, je prehitel predhodnika in postal najbolje prodajan film v fran\xc5\xa1izi ter tudi najbolje prodajan romanti\xc4\x8dno-fantazijski film in najbolje prodajan film o vampirjih in volkodlakih vseh \xc4\x8dasov v Zdru\xc5\xbeenih dr\xc5\xbeavah Amerike in Kanadi. Postal je \xc5\xa1estintrideseti najbolje prodajan film vseh \xc4\x8dasov v Zdru\xc5\xbeenih dr\xc5\xbeavah Amerike in Kanadi. Popularnost Taylorja Lautnerja in njegovih soigralcev je \xc5\xa1e naprej nara\xc5\xa1\xc4\x8dala, posebej preko kampanje \xc2\xbbTeam Edward vs. Team Jacob\xc2\xab\xc2\xa0(\xc2\xbbDru\xc5\xa1tvo Edward proti Dru\xc5\xa1tvu Jacob\xc2\xab), ki je promovirala film. Obo\xc5\xbeevalci Taylorja Lautnerja so postali tudi \xc4\x8dlani starej\xc5\xa1ega ob\xc4\x8dinstva. Taylor Lautner je prejel nagrado v kategoriji za \xc2\xbbnajbolj\xc5\xa1ega igralca v fantastiki\xc2\xab\xc2\xa0na podelitvi nagrad Scream Awards leta 2010 in bil nominiran v kategoriji za \xc2\xbbnajljub\xc5\xa1ega filmskega igralca\xc2\xab\xc2\xa0na 37. podelitvi nagrad People's Choice Awards. Novembra 2010 ga je revija The Hollywood Reporter imenovala za enega izmed mladih igralcev, ki se \xc2\xbbnajve\xc4\x8dkrat pojavijo\xc2\xab\xc2\xa0na seznamu \xc2\xbbnajbolj\xc5\xa1ih v Hollywoodu\xc2\xab._NEWLINE_Taylor Lautner naj bi igral v filmu dveh filmih, Moving Lights ter v filmu, ki je temeljil na Maxu Steelu, vendar je zaradi konfliktov med sporedi in bolj\xc5\xa1e ponudbe opustil oba projekta. Ena izmed bolj\xc5\xa1ih ponudb je bila glavna vloga v filmu o Stretchu Armstrongu in triler Cancun. Filmu Kdo je Bourne? (2002) podoben film, v katerem je zaigral z Lily Collins, naslovljen kot Abduction, je iz\xc5\xa1el septembra 2011. Prihajajo\xc4\x8da projekta iz serije Somrak, posneta po romanu Jutranja zarja, bosta iz\xc5\xa1la v letih 2011 in 2012._NEWLINE_Od leta 2010 dalje Taylor Lautner velja za najbolje pla\xc4\x8danega najstni\xc5\xa1kega igralca v Hollywoodu.\n_START_SECTION_\nJavna podoba\n_START_PARAGRAPH_\nRevije, kot so GQ, Rolling Stone in People, so Taylorja Lautnerja ozna\xc4\x8dile za seks simbol, druge revije pa so ga kasneje imenovale za igralca, ki bo postal sinonim pop kulture. Imenovali so ga za novega mladega odraslega zvezdnika, ki lahko dose\xc5\xbee \xc2\xbboboje, privabi dekleta s svojo intenzivnostjo in naredi vtis na fante s svojo krepko okretnostjo.\xc2\xab Po mnenju Mickeyja Rapkina iz revije GQ se uporabo telesa Taylorja Lautnerja v filmih lahko primerja z Megan Fox v njenih delih. Po tej ogromni fizi\xc4\x8dni spremembi, ki je sledila filmu Somrak, je Taylor Lautner postal najstni\xc5\xa1ki idol v o\xc4\x8deh tabloidov skupaj s svojima soigralcema, Robertom Pattinsonom in Kristen Stewart. Taylor Lautner, odlo\xc4\x8den, da bo ostal v seriji, je vsak dan telovadil in pridobil skoraj petnajst kilogramov mi\xc5\xa1ic, saj je \xc5\xbeelel upodobiti tudi novega Jacoba Blacka v filmski seriji Somrak. Michelle Lanz iz organizacije MSN Wonderwall je dejala, da je njegova preobrazba po vsej verjetnosti re\xc5\xa1ila njegovo kariero. Mnogo kritikov ga je pohvalilo zaradi fizi\xc4\x8dne spremembe in mu pripisalo veliko uslug za uspeh filmske serije Somrak, Sharon Waxman je, na primer, napisala: \xc2\xbbKot najstni\xc5\xa1ka tar\xc4\x8da tabloidov ima zagotovo nekaj zaslug za 700 milijonov $, ki jih je Mlada luna zaslu\xc5\xbeila po vsem svetu.\xc2\xab Mi\xc5\xa1ice Taylorja Lautnerja so postale predmet medijske pozornosti, z revijo The Wrap, ki je napisala, da bodo dru\xc5\xbebe za igralce v filmih od leta 2011 dalje iskale \xc2\xbbve\xc4\x8dinoma mlaj\xc5\xa1e igralce z veliko potenciala na zaslonu, \xc4\x8deprav ve\xc4\x8dinoma nerazvitimi mi\xc5\xa1icami.\xc2\xab Mickey Rapkin iz revije GQ je napisal: \xc2\xbbVpra\xc5\xa1anja glede zaslu\xc5\xbeka filma so bila re\xc5\xa1ena, ko so Lautnerjeve trebu\xc5\xa1ne mi\xc5\xa1ice postale glavna to\xc4\x8dka filma Mlada luna, da ne omenimo njegove vizitke.\xc2\xab Uvrstil se je na prvo mesto seznama revije Access Hollywood, \xc2\xbb5 hollywoodskih mi\xc5\xa1ic\xc2\xab._NEWLINE_Preden je igralec postal polnoleten, so njegovo seksualizirano podobo pogosto kritizirali, zaradi \xc4\x8desar je postal predmet mnogih kontroverznosti. Decembra 2009 se je Taylor Lautner pojavil na naslovnici revije Rolling Stone, oble\xc4\x8den v mokro majico. Jennifer Cady iz spletne strani E! Online je napisala, da bi lahko po\xc4\x8dakali \xc5\xa1e nekaj mesecev, ko bi Taylor Lautner \xc2\xbbpostal polnoleten, kar bi to celotno operacijo naredilo popolnoma zakonito.\xc2\xab V intervjuju z revijo, po tem, ko je zavrnil pogovarjanje o svoji zvezi z igralko Taylor Swift, je revija namignila na govorice o homoseksualnosti, ki pa jih je takoj zanikal. Brent Hartinger, kolumnist revije AfterElton, je blatil revijo, vpra\xc5\xa1alnik ozna\xc4\x8dil za \xc2\xbbnepredstavljivo neodgovoren\xc2\xab, saj naj bi bil Taylor Lautner \xc2\xbbsamo sedemnajstletni otrok\xc2\xab\xc2\xa0in da so govorice neutemeljene, \xc5\xa1pektakulacije nekaterih blogov in obo\xc5\xbeevalcev, s \xc4\x8dimer ga je razo\xc4\x8daralo, da bi v \xc2\xbbzakonitem mediju\xc2\xab\xc2\xa0lahko objavili dolo\xc4\x8dene govorice. Brent Hartinger je napisal, da je revija dosegla \xc2\xbbnovo to\xc4\x8dko nizkotnosti\xc2\xab\xc2\xa0in da nima nobenih skupnih predstav o vrednotah ter dodal, da ne vedo, kje je meja med \xc2\xbbotrokom in odraslim,\xc2\xab\xc2\xa0\xc4\x8deprav je Taylor Lautner v tistem \xc4\x8dasu v glavnem igral odrasle vloge._NEWLINE_Taylor Lautner je dejal, da si ne \xc5\xbeeli biti znan samo zaradi svojega videza, temve\xc4\x8d tudi zaradi spretnosti v igranju, \xc4\x8demur nekateri pripisujejo njegovo popularnost. V nekem intervjuju je razkril, da naj bi se v nekem prizoru filma Valentinovo pojavil gol. Dejal je: \xc2\xbbV scenariju je pisalo, da vstopimo v \xc5\xa1olo in Willy si sname srajico. Rekel sem: 'Hej, hej. Premor. Sredi \xc5\xa1ole si bo slekel srajico? Razlog, da sem si slekel srajico v Mladi luni je, ker je v knjigi napisano tako. In tudi za tem so razni razlogi.'\xc2\xab Taylor Lautner je kasneje povedal, da ne bi razgalil svojih prsi za katero koli vlogo, pri kateri mu tega ne bi bilo treba storiti. Junija 2010 se je pojavil na naslovnici revije GQ. Igralec je bil omenjen v satiri konzervativne pisateljice Laure Ingraham, The Obama Diaries, kjer je komentirala, da bi bil Taylor Lautner lahko maskota za velikono\xc4\x8dno prireditev v Beli hi\xc5\xa1i, saj naj bi \xc2\xbbustrezal njihovi temi o zdravstveni ozave\xc5\xa1\xc4\x8denosti, imel glavo, kosmato kot zaj\xc4\x8dek, poleg tega pa bi se tam lahko pojavil brez srajice\xc2\xab. Leta 2010 se je uvrstil na drugo mesto seznama \xc2\xbb50 najprivla\xc4\x8dnej\xc5\xa1ih mo\xc5\xa1kih leta 2010\xc2\xab\xc2\xa0revija Glamour. Revija Men's Health ga je uvrstila na tretje mesto njihove lestvice \xc2\xbb10 poletnih teles.\xc2\xab Poleg tega se je leta 2010 uvrstil na seznam \xc2\xbbnajbolj osupljiva telesa\xc2\xab\xc2\xa0revije People.\n_START_SECTION_\nZasebno \xc5\xbeivljenje\n_START_PARAGRAPH_\nV nekem intervjuju je Taylor Lautner povedal, da so nad njim, ko je bil mlaj\xc5\xa1i zaradi ukvarjanja z igranjem izvajali nasilje. Komentiral je: \xc2\xbbSamo dopovedovati sem si moral, da ne smem dopustiti, da mi to pride do \xc5\xbeivega. To je nekaj, kar rad po\xc4\x8dnem. In s tem bom tudi nadaljeval.\xc2\xab Taylor Lautner sledi zapletenemu na\xc4\x8drtu vadbe, ki ga krije revija Men's Health in vklju\xc4\x8duje tudi specifi\xc4\x8dno dieto, ki se je je moral dr\xc5\xbeati, da je dobil telo, s katerim je obdr\xc5\xbeal svojo vlogo Jacoba Blacka tudi v filmu Mlada luna. Poleg tega \xc5\xa1e vedno redno vadi in trenira borilne ve\xc5\xa1\xc4\x8dine. Sam pravi, da ni odvisen od drog ali alkohola._NEWLINE_Taylor Lautner \xc5\xbeivi v Valenciji, Kalifornija, skupaj s svojimi star\xc5\xa1i in mlaj\xc5\xa1o sestro. Tam \xc5\xbeivi \xc5\xbee od desetega leta. V osnovni \xc5\xa1oli se je ukvarjal s ko\xc5\xa1arko, karatejem in hip-hopom, je bil med neko \xc5\xa1olsko prireditvijo nagrajen z nagrado za \xc2\xbbnajbolj\xc5\xa1i nasmeh\xc2\xab. Do drugega letnika srednje \xc5\xa1ole se je \xc5\xa1olal na srednji \xc5\xa1oli v Valenciji. Kasneje je diplomiral leta 2008 preko interneta. V intervjuju z Davidom Lettermanom je dejal, da bi, \xc4\x8de ne bi bil preve\xc4\x8d zaposlen, z veseljem od\xc5\xa1el nazaj v \xc5\xa1olo. Trenutno preko interneta opravlja izpite za kolid\xc5\xbe. Igralec pravi, da u\xc5\xbeiva v majhnem mestu, kot je Valencia, ki je pravzaprav na\xc4\x8drtovana skupnost v Santa Clariti, Kalifornija, v okro\xc5\xbeju Los Angelesa, kjer \xc5\xbeivita tudi Mitchel Musso in Ashley Tisdale. \xc4\x8ceprav jih je tam le malo manj, je Taylor Lautner dejal, da raje \xc5\xbeivi v manj\xc5\xa1em mestu, saj tam ni toliko paparazzev. Dejal je, da \xc5\xa1e ni razmi\xc5\xa1ljal o tem, da bi se preselil na svoje, o \xc4\x8demer je povedal: \xc2\xbbObo\xc5\xbeujem dejstvo, da se moje \xc5\xbeivljenje doma ni spremenilo. \xc5\xa0e vedno pomagam odna\xc5\xa1ati smeti. \xc5\xa0e vedno pomagam pri ko\xc5\xa1enju.\xc2\xab Je lastnik BMW-ja 5 serije, ki ima za za\xc5\xa1\xc4\x8dito zatemnjena okna._NEWLINE_Leta 2009 je bil Taylor Lautner v zvezi z ameri\xc5\xa1ko country-pop pevko Taylor Swift in ameri\xc5\xa1ko igralko in pop pevko Seleno Gomez. Med aprilom in majem leta 2009 naj bi imel razmerje s Seleno Gomez, saj so ju ve\xc4\x8dkrat opazili skupaj, \xc4\x8deprav nobeden od njiju ni ni\xc4\x8desar potrdil ali zanikal. Do junija 2009 naj bi se par \xc5\xbee raz\xc5\xa1el. Po govoricah naj bi Taylor Lautner pri\xc4\x8del hoditi s Taylor Swift v oktobru 2009, potem, ko sta se spoznala na snemanju njunega skupnega filma, Valentinovo. Par je razmerje potrdil v lo\xc4\x8denih epizodah oddaje Saturday Night Live, ki sta jo oba vodila. Razkrila sta, da sta se raz\xc5\xa1la decembra 2009, pri \xc4\x8demur so nekateri viri kot razlog za razhod citirali slabo kemijo, zaradi \xc4\x8desar naj bi se odlo\xc4\x8dila, da bosta raje ostala prijatelja. Drugi viri so trdili, da je Taylor Lautner z zvezo mislil resneje, kot Taylor Swift, nekateri drugi pa so trdili, da je bila romanca \xc5\xbee od za\xc4\x8detka prenapihnjena in neresna. Pesem \xc2\xbbBack to December\xc2\xab\xc2\xa0iz tretjega glasbenega albuma Taylor Swift, Speak Now, naj bi bila po govoricah opravi\xc4\x8dilo Taylorju Lautnerju. To je bilo prvi\xc4\x8d, da se je Taylor Swift v pesmi opravi\xc4\x8dila in opravi\xc4\x8dilo naj bi \xc5\xa1lo osebi, ki si ga je zaslu\xc5\xbeila. Kasneje je Swiftova dejala: \xc2\xbbTa pesem govori o osebi, ki je bila zame enkratna, enostavno popolna v razmerju in do njega sem bila zelo brezbri\xc5\xbena.\xc2\xab Mediji so napisali, da ima junak v pesmi podobne lastnosti kot Taylor Lautner, saj ga je Taylor Swift \xc5\xbee prej ozna\xc4\x8dila za osebo temne polti s \xc2\xbbsladkim nasmehom.\xc2\xab"